
 DR.31.3.2005 

 
 

66 

 Kita sudah sampai ke satu tahap pembangunan di mana keperluan fizikal dari segi 
kemudahan hampir semuanya berjaya dibangunkan, walaupun masih banyak yang perlu 
diusahakan untuk memastikan kawasan-kawasan luar bandar turut menikmati limpahan 
yang dibawa oleh arus pembangunan.  Masih banyak yang perlu digapai terutama sekali 
memastikan pembangunan dirasai di kawasan luar bandar dan  pedalaman termasuklah di 
Sabah dan Sarawak yang mempunyai cabaran yang lebih besar dan getir memandangkan 
jajaran geografinya yang menjangkaui keluasan Semenanjung Malaysia.  

 Tuan Yang di-Pertua, keseimbangan di dalam proses pembangunan bukan hanya 
tertumpu kepada infrastruktur asas.  Ia juga memerlukan penghayatan dan keinsafan 
terhadap peranan manusia itu sendiri di dalam menerajui proses pembangunan ini.  Dalam 
erti kata lain, selain daripada penumpuan perhatian kepada dua elemen utama ekonomi, 
dana dan modal, peranan sumber manusia atau buruh di dalam ekonomi memerlukan 
pendekatan dan pemerkasaan yang tersendiri.  Inilah yang menjadi hasrat dan teras utama 
kepada kerajaan pimpinan Yang Amat Berhormat Dato’ Seri Abdullah bin Haji Ahmad 
Badawi, Perdana Menteri yang kita cintai untuk menumpukan seluruh usaha bagi 
memantapkan Visi 2020 menerusi pembangunan modul manusia yang amat perlu bagi 
keseimbangan pembangunan yang mampu digapai dan diusahakan oleh rakyat.   

 Tuan Yang di-Pertua, Malaysia terdiri daripada 25 juta penduduk yang mempunyai 
cita rasa dan  pegangan hidup yang tersendiri dan asing di antara satu sama lain.  Polemik 
perkauman di negara bukan kerana fahaman politik, tetapi kerana kepelbagaian atau 
diversity yang menjadi aspirasi dan disanjungi dunia, tetapi masih perlu diurus dengan 
jayanya kerana ia berupaya untuk meletupkan bahtera Malaysia yang sedang lancar 
menongkah arus ini.  Untuk ini, maka perkara yang terpenting yang perlu diadakan sebelum 
proses pembangunan modul manusia dapat dijayakan ialah penyatuan dan kesepaduan 
rakyat di dalam satu barisan kukuh dan kental dan di Malaysia diukur daripada konteks 
kejayaan konsep integrasi nasional yang diamalkan. 

 Malaysia masih terdapat pelbagai kekangan, halangan dan cabaran yang perlu 
dihadapi oleh anak Malaysia hari ini.  Bermula dari cabaran menentang golongan 
fundamentalis dan ekstrem agama yang menjurus kepada keganasan, cabaran 
menghadapi badai globalisasi dan liberalisasi serta yang tidak kurang pentingnya 
pengimbangan pembangunan pesat infrastruktur dan ekonomi negara dengan 
pembangunan rohaniah rakyat.  Dalam erti kata lain, menangani keruntuhan akhlak dan 
moraliti masyarakat yang selalunya berlaku bersempena dan seiring dengan pembangunan. 

 Tuan Yang di-Pertua, hakikat cabaran-cabaran yang dinyatakan bukanlah satu 
fenomena baru yang hanya melanda Malaysia.  Ia melanda semua negara yang sedang 
maju dan sekiranya gagal ditangani akan membawa pula kepada keruntuhan struktur 
organisasi masyarakat terbabit.  Masalah seperti penyalahgunaan dadah,  terorisma jalan 
raya atau road terrorism, dengan izin, kelupusan nilai-nilai budaya dan agama serta 
keruntuhan moraliti ekoran gejala sosial yang dibawa daripada luar memang sedang hebat 
melanda negara.   

Kerajaan perlu tegas untuk memperuntukkan pelbagai usaha demi memastikan 
Malaysia tetap menjadi sebuah negara Timur yang kaya dengan budaya, adat resam dan 
nilai akhlak yang mulia dan dipandang tinggi. Oleh itu, formula integrasi nasional mesti 
diterapkan sebagai asas kepada persefahaman dan kesanggupan semua kumpulan etnik di 
negara ini untuk hidup rukun damai bersama. 

[Timbalan Yang di-Pertua [Datuk Dr. Yusof bin Yacob] mempengerusikan 
Mesyuarat] 

Tuan Yang di-Pertua, kita lihat pembentukan perbezaan yang wujud di antara satu 
kaum dengan kaum yang lain bukan sahaja dari segi memberi jalan tetapi memahami 
mengapa perilaku kaum itu adalah sedemikian.  Mengapa tutur bahasa dan resam budaya 
serta moraliti berbeza.  Dengan cara ini sekaligus prasangka dan ketidakpuasan hati di 
kalangan kaum akan dapat dihakis dan dibendung.   

Setelah berjaya mencapai penerimaan dan pemahaman terhadap perbezaan yang 
wujud proses integrasi nasional akan terlengkap apabila kita selaku rakyat telah berjaya 



66. Kita sudah sampai ke satu tahap pembangunan di mana keperluan fizikal dari segi kemudahan hampir semuanya berjaya dibangunkan, walaupun masih banyak yang perlu diusahakan untuk memastikan kawasan-kawasan luar bandar turut menikmati limpahan yang dibawa oleh arus pembangunan. Masih banyak yang perlu digapai terutama sekali memastikan pembangunan dirasai di kawasan luar bandar dan pedalaman termasuklah di Sabah dan Sarawak yang mempunyai cabaran yang lebih besar dan getir memandangkan jajaran geografinya yang menjangkaui keluasan Semenanjung Malaysia. Tuan Yang di-Pertua, keseimbangan di dalam proses pembangunan bukan hanya tertumpu kepada infrastruktur asas. Ia juga memerlukan penghayatan dan keinsafan terhadap peranan manusia itu sendiri di dalam menerajui proses pembangunan ini. Dalam erti kata lain, selain daripada penumpuan perhatian kepada dua elemen utama ekonomi, dana dan modal, peranan sumber manusia atau buruh di dalam ekonomi memerlukan pendekatan dan pemerkasaan yang tersendiri. Inilah yang menjadi hasrat dan teras utama kepada kerajaan pimpinan Yang Amat Berhormat Dato' Seri Abdullah bin Haji Ahmad Badawi, Perdana Menteri yang kita cintai untuk menumpukan seluruh usaha bagi memantapkan Visi 2020 menerusi pembangunan modul manusia yang amat perlu bagi keseimbangan pembangunan yang mampu digapai dan diusahakan oleh rakyat. Tuan Yang di-Pertua, Malaysia terdiri daripada 25 juta penduduk yang mempunyai cita rasa dan pegangan hidup yang tersendiri dan asing di antara satu sama lain. Polemik perkauman di negara bukan kerana fahaman politik, tetapi kerana kepelbagaian atau diversity yang menjadi aspirasi dan disanjungi dunia, tetapi masih perlu diurus dengan jayanya kerana ia berupaya untuk meletupkan bahtera Malaysia yang sedang lancar menongkah arus ini. Untuk ini, maka perkara yang terpenting yang perlu diadakan sebelum proses pembangunan modul manusia dapat dijayakan ialah penyatuan dan kesepaduan rakyat di dalam satu barisan kukuh dan kental dan di Malaysia diukur daripada konteks kejayaan konsep integrasi nasional yang diamalkan. Malaysia masih terdapat pelbagai kekangan, halangan dan cabaran yang perlu dihadapi oleh anak Malaysia hari ini. Bermula dari cabaran menentang golongan fundamentalis dan ekstrem agama yang menjurus kepada keganasan, cabaran menghadapi badai globalisasi dan liberalisasi serta yang tidak kurang pentingnya pengimbangan pembangunan pesat infrastruktur dan ekonomi negara dengan pembangunan rohaniah rakyat. Dalam erti kata lain, menangani keruntuhan akhlak dan moraliti masyarakat yang selalunya berlaku bersempena dan seiring dengan pembangunan. Tuan Yang di-Pertua, hakikat cabaran-cabaran yang dinyatakan bukanlah satu fenomena baru yang hanya melanda Malaysia. Ia melanda semua negara yang sedang maju dan sekiranya gagal ditangani akan membawa pula kepada keruntuhan struktur organisasi masyarakat terbabit. Masalah seperti penyalahgunaan dadah, terorisma jalan raya atau road terrorism, dengan izin, kelupusan nilai-nilai budaya dan agama serta keruntuhan moraliti ekoran gejala sosial yang dibawa daripada luar memang sedang hebat melanda negara. Kerajaan perlu tegas untuk memperuntukkan pelbagai usaha demi memastikan Malaysia tetap menjadi sebuah negara Timur yang kaya dengan budaya, adat resam dan nilai akhlak yang mulia dan dipandang tinggi. Oleh itu, formula integrasi nasional mesti diterapkan sebagai asas kepada persefahaman dan kesanggupan semua kumpulan etnik di negara ini untuk hidup rukun damai bersama. [Timbalan Yang di-Pertua [Datuk Dr. Yusof bin Yacob] mempengerusikan Mesyuarat]. Tuan Yang di-Pertua, kita lihat pembentukan perbezaan yang wujud di antara satu kaum dengan kaum yang lain bukan sahaja dari segi memberi jalan tetapi memahami mengapa perilaku kaum itu adalah sedemikian. Mengapa tutur bahasa dan resam budaya serta moraliti berbeza. Dengan cara ini sekaligus prasangka dan ketidakpuasan hati di kalangan kaum akan dapat dihakis dan dibendung. Setelah berjaya mencapai penerimaan dan pemahaman terhadap perbezaan yang wujud proses integrasi nasional akan terlengkap apabila kita selaku rakyat telah berjaya.